Milodono urvas

Milodono urvas () – gamtos paminklas Čilės pietuose, Patagonijoje, Magelano ir Čilės Antarktidos regione, Paskutinės Vilties provincijoje, 24 km į šiaurės vakarus nuo Puerto Nataleso, Beniteso kalno papėdėje.Cueva del Milodón, lonelyplanet.com

Pagrindinis urvas yra daugiau, nei 200 m gylio, 80 m pločio, iki 30 m aukščio. Jame 1895 m. vokiečių tyrinėtojas Hermanas Eberhardas rado nežinomo gyvūno kailį. 1896 m. urvą aplankęs švedų tyrinėtojas Otas Nordenšeldas nustatė, kad kailis priklausė prieš 13 560–10 200 gyvenusiam priešistoriniam tinginiui – Darvino milodonui (Mylodon darwini). Urvu nutiestas takas, kurio gale pastatyta milodono skulptūra.Cueva del Milodón: Atractivos, cuevadelmilodon.cl

Be to, kompleksui priklauso Vidurinis urvas (Cueva del medio), kuriame rasti vieni seniausių žmonių požymių Patagonijoje. Rasta 11 000 metų senumo skaldytų akmens įnagių, žvejybinių strėlių, sumedžiotų gyvūnų kaulų. Prieš 14 000 metų šiame urve slėpdavosi senosios Amerikos megafaunos atstovai – milodonai, kardadančiai tigrai, įvairūs kupranugariniai.

Taip pat yra ankštas Mažasis urvas, kuriame rasta kardadančio tigro pėdsakų.The Complete guide to visit Cueva del Milodon in Puerto Natales, patagoniadreaming.com Netoli urvų komplekso iškilusi vaizdinga Velnio Krėslo (Silla del Diablo) uola (35 m aukščio).

 Šaltiniai 

Kategorija:Čilės archeologija
Kategorija:Čilės geografija
Kategorija:Urvai